ai4bharat/Pralekha huggingface dataset:
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 26.08.2020
ഇതുവരെ:
· രോഗമുക്തര് ഒറ്റദിവസത്തെ ഏറ്റവും ഉയര്ന്ന എണ്ണത്തില് ; ആകെ രോഗമുക്തര് 24 ലക്ഷത്തിലേറെ.
· കഴിഞ്ഞ 25 ദിവസത്തില് രോഗമുക്തരില് 100 ശതമാനത്തിലേറെ വര്ധന
· മരണ നിരക്ക് ഇന്നത്തെ കണക്കനുസരിച്ച് 1.84% ആയി കുറഞ്ഞു
· രാജ്യത്തെ പരിശോധനകള് 3.7 കോടിയോട് അടുക്കുന്നു; ലാബുകളുടെ എണ്ണം 1524 ആയി വര്ധിച്ചു
· ദശലക്ഷത്തിലെ പരിശോധന  വര്ധിച്ച് 26,685 ആയി
· പട്നയില് ഡിആര്ഡിഒയുടെ 500 കിടക്കകളുള്ള കോവിഡ് ആശുപത്രി ഉദ്ഘാടനം ചെയ്തു
ഒരു ദിവസത്തെ ഏറ്റവും ഉയര്ന്ന എണ്ണത്തില് ഇന്ത്യയിലെ കോവിഡ് രോഗമുക്തര്; കഴിഞ്ഞ 24 മണിക്കൂറിനുള്ളില് 66,550 പേരാണ് കോവിഡ്-19 മുക്തരായത്; ആകെ രോഗമുക്തരുടെ എണ്ണം 24 ലക്ഷം കവിഞ്ഞു; കഴിഞ്ഞ 25 ദിവസങ്ങളില് രോഗമുക്തിയില് 100 ശതമാനത്തിലധികം വര്ധന.രാജ്യത്ത് ചികിത്സയിലുള്ളത് ആകെ രോഗബാധിതരുടെ 22.24 % മാത്രം. മരണനിരക്ക് 1.84 % ആയി കുറയുകയും ചെയ്തു.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1648496
'ടെസ്റ്റ്, ട്രാക്ക്, ട്രീറ്റ്' നയത്തിന്റെ ഭാഗമായി രാജ്യത്ത് കോവിഡ് 19 പരിശോധന 3.7 കോടിയോട് അടുക്കുന്നു; ദശലക്ഷത്തിലെ പരിശോധന 26,685 ആയി വര്ധിച്ചു: കഴിഞ്ഞ 24 മണിക്കൂറിനുള്ളില് 9,25,383 ടെസ്റ്റുകളാണ് നടത്തിയത്. രാജ്യത്താകെ 1524 ലാബുകളാണുള്ളത്.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1648498
പട്നയില് ഡിആര്ഡിഒയുടെ 500 കിടക്കകളുള്ള കോവിഡ് ആശുപത്രി ഉദ്ഘാടനംചെയ്തു
കേന്ദ്ര ആഭ്യന്തര സഹമന്ത്രി ശ്രീ നിത്യാനന്ദ് റായ് ആണ് ആശുപത്രി ഉദ്ഘാടനം ചെയ്തത്. ഡല്ഹിയി 1000 കിടക്കകളുള്ള സര്ദാര് വല്ലഭായ് പട്ടേല് ആശുപത്രിയുടെ മാതൃകയിലാണ് നിര്മ്മിച്ചിരിക്കുന്നത്.
വിശദാംശങ്ങള്ക്ക്: https://www.pib.gov.in/PressReleseDetail.aspx?PRID=1648263
രാജ്യത്തെ തുറമുഖങ്ങളിലൂടെയും ചാര്ട്ടര് വിമാനങ്ങളിലൂടെയും ഒരു ലക്ഷത്തിലധികം കപ്പല് ജീവനക്കാര്ക്ക് ക്രൂ ചെയ്ഞ്ചിന് കേന്ദ്ര ഷിപ്പിങ് മന്ത്രാലയം സൗകര്യമൊരുക്കി
ലോകത്തിലെ തന്നെ ഏറ്റവും വലിയ ക്രൂ ചെയ്ഞ്ചിങ് സംവിധാനമാണ് ഷിപ്പിംഗ് മന്ത്രാലയം ഏര്പ്പെടുത്തിയത്.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1648547
ഘടനാപരമായ പരിഷ്കാരങ്ങള്ക്കാണ് സര്ക്കാരിന്റെ പ്രധാന മുന്ഗണന: ധനമന്ത്രി
മാന്ദ്യം മറികടക്കല് പ്രക്രിയ സുഗമമാക്കുന്നതിന്, ജനങ്ങളുടെ സഞ്ചാരത്തിനും ചരക്കു-സേവനങ്ങളുടെയും അന്തര്സംസ്ഥാന നീക്കത്തിനും യാതൊരു നിയന്ത്രണവും ഏര്പ്പെടുത്തരുതെന്ന് കേന്ദ്ര ആഭ്യന്തര മന്ത്രാലയം സംസ്ഥാന ഗവണ്മെന്റുകള്ക്ക് നിര്ദേശം നല്കിയിട്ടുണ്ട്.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1648542
കോവിഡ് 19ന്റെ പശ്ചാത്തലത്തില് ഒരു ദിവസം 51,960 കുപ്പി ഫിനോള് ഉല്പ്പാദിപ്പിച്ച് പുതിയ നേട്ടത്തില് ബംഗാള് കെമിക്കല്സ് ആന്ഡ് ഫാര്മസ്യൂട്ടിക്കല് ലിമിറ്റഡ്
പശ്ചിമ ബംഗാളില് സ്ഥിതിചെയ്യുന്ന നോര്ത്ത് 24-പര്ഗാനാസ് യൂണിറ്റായ ബിസിപിഎല് പാനിഹട്ടിയാണ് ഈ നേട്ടത്തിലെത്തിയത്.
വിശദാംശങ്ങള്ക്ക്: https://www.pib.gov.in/PressReleseDetail.aspx?PRID=1648430
ലോക്ക്ഡൗണിന് പ്രവര്ത്തനംതുടങ്ങിയ ആദ്യ ദിവസം തയ്യാറെടുപ്പുകള് അവലോകനം ചെയ്യുന്നതിനായി ഹോട്ടല് അശോക് സന്ദര്ശിച്ച് കേന്ദ്ര ടൂറിസം മന്ത്രി
കഴിഞ്ഞ ദിവസമാണ് ഡല്ഹിയിലെ ഹോട്ടലുകള് തുറക്കുന്നതിന് അനുമതി ലഭിച്ചത്.
വിശദാംശങ്ങള്ക്ക്: https://www.pib.gov.in/PressReleseDetail.aspx?PRID=1648424
നാഷണല് ഇന്സ്റ്റിറ്റ്യൂട്ട് ഓഫ് ഓപ്പണ് സ്കൂളിംഗ്  പ്രവര്ത്തനങ്ങള് അവലോകനം ചെയ്ത് കേന്ദ്ര വിദ്യാഭ്യാസ മന്ത്രി
എന്സിഇആര്ടി മാതൃകയില് എന്ഐഒഎസ് സിലബസ് തയ്യാറാക്കണമെന്ന് മന്ത്രി നിര്ദേശിച്ചു.
വിശദാംശങ്ങള്ക്ക്: https://www.pib.gov.in/PressReleseDetail.aspx?PRID=1648219
ആരോഗ്യ, കുടുംബക്ഷേമ മന്ത്രാലയം
131 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 131 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
21.65 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
ശ്രീ പല്ലോൻജി മിസ്ത്രിയുടെ നിര്യാണത്തിൽ പ്രധാനമന്ത്രിയുടെ അനുശോചനം
ഡൽഹിയിലെ പ്രമുഖ വ്യവസായി ശ്രീ പല്ലോൻജി മിസ്ത്രിയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു:
“ശ്രീ പല്ലോൻജി മിസ്ത്രിയുടെ വിയോഗത്തിൽ ദുഖമുണ്ട്. വാണിജ്യ, വ്യവസായ ലോകത്തിന് അദ്ദേഹം മഹത്തായ സംഭാവനകൾ നൽകി. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അഭ്യുദയകാംക്ഷികൾക്കും എന്റെ അനുശോചനം. അദ്ദേഹത്തിന്റെ ആത്മാവിന് ശാന്തി നേരുന്നു.
--ND--
(Saddened by the passing away of Shri Pallonji Mistry. He made monumental contributions to the world of commerce and industry. My condolences to his family, friends and countless well-wishers. May his soul rest in peace.
— Narendra Modi  June 28, 2022
പ്രധാനമന്ത്രിയുടെ ഓഫീസ്
ലോകനായക് ജയപ്രകാശ് നാരായണന്റെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
ലോക്നായക് ജയപ്രകാശ് നാരായണന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ലോകനായക് ജെപിയുടെ ജയന്തി ദിനത്തിൽ ആദരാഞ്ജലികൾ . ഇന്ത്യയുടെ ചരിത്രത്തിൽ മായാത്ത മുദ്ര പതിപ്പിച്ച അദ്ദേഹം ശ്രദ്ധേയനായ വ്യക്തിത്വമായിരുന്നു. അദ്ദേഹം പൊതു ക്ഷേമ സംരംഭങ്ങളിൽ സ്വയം അർപ്പിക്കുകയും ഇന്ത്യയുടെ ജനാധിപത്യ ധാർമ്മികത സംരക്ഷിക്കുന്നതിൽ മുൻപന്തിയിൽ നിൽക്കുകയും ചെയ്തു. അദ്ദേഹത്തിന്റെ ആദർശങ്ങളിൽ ഞങ്ങൾ ആഴത്തിൽ പ്രചോദിതരാണ്. "
ആരോഗ്യ, കുടുംബക്ഷേമ മന്ത്രാലയം
തുടർച്ചയായ മൂന്നാം ദിനവും രോഗമുക്തരുടെ എണ്ണം ഒരു ദിവസത്തെ ഏറ്റവും ഉയര്ന്ന നിലയില്; കഴിഞ്ഞ 24 മണിക്കൂറിനുള്ളിൽ 34,602 രോഗികൾ ആശുപതി വിട്ടു
തുടർച്ചയായ മൂന്നാം ദിനവും രോഗമുക്തരുടെ എണ്ണം ഒരു ദിവസത്തെ ഏറ്റവും ഉയര്ന്ന നിലയില്; കഴിഞ്ഞ 24 മണിക്കൂറിനുള്ളിൽ 34,602 രോഗികൾ ആശുപതി വിട്ടു
ന്യൂഡൽഹി , ജൂലൈ 24,2020
തുടര്ച്ചയായ മൂന്നാം ദിനവും രാജ്യത്തെ കോവിഡ് 19 രോഗമുക്തരുടെ എണ്ണത്തില് ഗണ്യമായ വര്ധന. കഴിഞ്ഞ 24 മണിക്കൂറിനിടെ രോഗമുക്തരായത് ഇതുവരെയുള്ള ദിവസങ്ങളില്വച്ച് ഏറ്റവും അധികം പേരാണ്; 34,602 പേര്. ഇതോടെ ആകെ രോഗമുക്തരുടെ എണ്ണം എട്ടു ലക്ഷത്തിനു മേൽ ആയി. നിലവിൽ രോഗമുക്തരുടെ എണ്ണം 8,17,208. രോഗമുക്തി നിരക്ക് പുതിയ ഉയരങ്ങളിൽ എത്തി
, 63.45%. രോഗമുക്തരും ചികിത്സയിലുള്ളവരും  തമ്മിലുള്ള അന്തരം 3,77,073 ആയി വര്ധിച്ചു. കൂട്ടായ ശ്രമങ്ങളുടെ ഫലമായി രാജ്യത്തെ കോവിഡ് മരണനിരക്കും കുറയുകയാണ്. നിലവില് 2.38 % ആണ് രാജ്യത്തെ മരണനിരക്ക്.
(കേന്ദ്രഗവണ്മെന്റിന്റെ നേതൃത്വത്തിലുള്ള കോവിഡ് 19 പ്രതിരോധ നടപടികളാണ് ഈ നേട്ടത്തിന് കാരണം. കേന്ദ്രത്തിന്റെയും സംസ്ഥാനങ്ങളുടെയും / കേന്ദ്രഭരണപ്രദേശങ്ങളുടെയും നിരന്തരമായ പരിശ്രമങ്ങള് കൂടുതല് ഫലപ്രദമായ നിയന്ത്രണം, ദ്രുതഗതിയിലുള്ള പരിശോധന, കാര്യക്ഷമമായ ചികിത്സ എന്നിവ ഉറപ്പാക്കുന്നതുമൂലം സ്ഥിരമായി രോഗമുക്തരുടെ എണ്ണം വർധിച്ചു വരികയാണ് .
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pd
ധനകാര്യ മന്ത്രാലയം
ഉപരിതല ഗതാഗത, ദേശീയപാത മന്ത്രാലയത്തിനായി 1,18,101 കോടി രൂപ വകയിരുത്തി
ന്യൂഡൽഹി, ഫെബ്രുവരി 01, 2021
ഉപരിതല ഗതാഗത, ദേശീയപാത മന്ത്രാലയത്തിനായി എക്കാലത്തെയും ഉയർന്ന 1,18,101 കോടി രൂപ വകയിരുത്തി. ഇതിൽ 1,08,230 കോടി മൂലധനച്ചെലവിനാണ്.
5.35 ലക്ഷം കോടിയുടെ ഭാരത് മാല പദ്ധതിയിൽ ഉൾപ്പെടുത്തി 3.3 ലക്ഷം കോടി രൂപ ചെലവഴിച്ച് നടപ്പാക്കുന്ന 13,000 കിലോമീറ്ററിലധികം റോഡുകൾക്ക് നിർമ്മാണാനുമതി നൽകി. ഇതിൽ 3,800 കിലോമീറ്റർ പൂർത്തിയായതായും ശ്രീമതി നിർമ്മല സീതാരാമൻ പാർലമെന്റിനെ അറിയിച്ചു. 2022 മാർച്ചോടെ 8,500 കിലോമീറ്റർ റോഡ് അനുവദിക്കുകയും, 11,000 കിലോമീറ്റർ ദേശീയപാത ഇടനാഴി പൂർത്തിയാക്കുകയും ചെയ്യും.
കൂടുതൽ സാമ്പത്തിക ഇടനാഴികളും ആസൂത്രണത്തിലുണ്ടെന്ന് ശ്രീമതി സീതാരാമൻ പറഞ്ഞു:
1. 1.03 ലക്ഷം കോടി മുതൽമുടക്കിൽ തമിഴ്നാട്ടിൽ 3,500 കിലോമീറ്റർ ദേശീയപാത പദ്ധതി. ഇതിലുൾപ്പെടുന്ന മധുര-കൊല്ലം ഇടനാഴിയുടെ നിർമ്മാണം അടുത്ത വർഷം ആരംഭിക്കും.
2. 65,000 കോടി മുതൽമുടക്കിൽ കേരളത്തിലൂടെ കടന്നു പോകുന്ന മുംബൈ-കന്യാകുമാരി ഇടനാഴിയിലെ 600 കിലോമീറ്റർ ഭാഗം ഉൾപ്പെടെ, 1,100 കിലോമീറ്റർ ദേശീയപാത നിർമ്മാണം ആരംഭിക്കും.
3. പശ്ചിമ ബംഗാളിൽ 675 കിലോമീറ്റർ ദേശീയപാത നിർമ്മാണം ആരംഭിക്കും.
4. ആസാമിൽ നിലവിൽ 19,000 കോടി രൂപയുടെ ദേശീയപാത പദ്ധതികൾ പുരോഗമിക്കുന്നു.1300 കിലോമീറ്ററിലധികം ദേശീയപാതകൾ ഉൾപ്പെടെ 34,000 കോടിയിലധികം രൂപയുടെ ജോലികൾ വരുന്ന മൂന്ന് വർഷത്തിനുള്ളിൽ ഏറ്റെടുക്കും.
2021-22 കാലഘട്ടത്തിൽ വിഭാവനം ചെയ്യുന്ന ചില പ്രധാന ഇടനാഴികളും മറ്റ് പ്രധാന പദ്ധതികളും ഇവയാണ്:
1. ദില്ലി-മുംബൈ അതിവേഗ പാത
2. ബെംഗളൂരു - ചെന്നൈ അതിവേഗ പാത
3. ദില്ലി-ഡെറാഡൂൺ സാമ്പത്തിക ഇടനാഴി
4. കാൺപൂർ-ലഖ്നൗ അതിവേഗ പാത
5. ചെന്നൈ - സേലം ഇടനാഴി
6. റായ്പൂർ-വിശാഖപട്ടണം
7. അമൃത്സർ-ജാംനഗർ
8. ദില്ലി –കാത്ര
(Visitor Counter : 218
വാണിജ്യ വ്യവസായ മന്ത്രാലയം
സ്റ്റാര്ട്ടപ്പുകള് ഇന്ത്യയുടെ വളര്ച്ചയ്ക്ക് ആക്കം കൂട്ടും: കേന്ദ്ര മന്ത്രി സുരേഷ് പ്രഭു
ഇന്ത്യയുടെ വളര്ച്ചയ്ക്ക് ആക്കം കൂട്ടുന്ന രീതിയില് പരിവര്ത്തനോന്മുഖ മാറ്റങ്ങള് കൊണ്ടുവരാന് രാജ്യത്തെ സ്റ്റാര്ട്ടപ്പുകള്ക്ക് ശേഷിയുണ്ടെന്ന് കേന്ദ്ര വാണിജ്യ, വ്യവസായ, സിവില്, വ്യോമയാന മന്ത്രി ശ്രീ. സുരേഷ് പ്രഭു പറഞ്ഞു. ഇന്ത്യന് സ്റ്റാര്ട്ടപ്പുകളുടെ അവസ്ഥ വ്യക്തമാക്കുന്ന ഒരു റിപ്പോര്ട്ട് ന്യൂഡല്ഹിയില് പ്രകാശനം ചെയ്യുകയായിരുന്നു അദ്ദേഹം.
രാജ്യത്ത് സ്റ്റാര്ട്ടപ്പുകള്ക്ക് വളരാന് അനുകൂലമായ സാഹചര്യം സൃഷ്ടിക്കാന് കേന്ദ്ര വാണിജ്യ വ്യവസായ മന്ത്രാലയം നിരവധി നടപടികള് കൈക്കൊണ്ടിട്ടുണ്ടെന്ന് ശ്രീ. സുരേഷ് പ്രഭു ചൂണ്ടിക്കാട്ടി. പരമ്പരാഗത വ്യവസായങ്ങളുടെ മേല് നേരത്തേയുണ്ടായിരുന്ന നിരവധി നിയന്ത്രണങ്ങള് എടുത്തുകളയുകയോ ഭേദഗതി കൊണ്ടുവരികയോ ചെയ്തു.
രാജ്യത്തെ സ്റ്റാര്ട്ടപ്പുകളിലേക്ക് കൂടുതല് നിക്ഷേപം ആകര്ഷിക്കുന്നതിനായി അടുത്തമാസം ആഗോള നിക്ഷേപക സംഗമം സംഘടിപ്പിക്കുമെന്ന് ശ്രീ. സുരേഷ് പ്രഭു അറിയിച്ചു. ആയാസ രഹിതമായി ബിസിനസ് ചെയ്യാന് പറ്റുന്ന രാജ്യങ്ങളുടെ പട്ടികയില് ഇന്ത്യയുടെ സ്ഥാനം മെച്ചപ്പെട്ടത് ചുണ്ടിക്കാട്ടിയ കേന്ദ്രമന്ത്രി, ആദ്യ 50 സ്ഥാനങ്ങളില് എത്തുന്നതിനുള്ള പരിശ്രമങ്ങള് നടത്തുവരികയാണെന്ന് വ്യക്തമാക്കി.
(AM MRD - 847
പ്രധാനമന്ത്രിയുടെ ഓഫീസ്
അടൽ ബിഹാരി വാജ്പേയിയെ അദ്ദേഹത്തിന്റെ ജയന്തി ദിനത്തിൽ പ്രധാനമന്ത്രി അനുസ്മരിച്ചു
മുൻ പ്രധാനമന്ത്രി ശ്രീ അടൽ ബിഹാരി വാജ്പേയിയുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"ആദരണീയ അടൽ ജിക്ക് അദ്ദേഹത്തിന്റെ ജന്മദിനത്തിൽ കോടി കോടി പ്രണാമം !
അടൽജിയുടെ ജയന്തി ദിനത്തിൽ അദ്ദേഹത്തെ അനുസ്മരിക്കുന്നു. രാഷ്ട്രത്തിനായുള്ള അദ്ദേഹത്തിന്റെ സമ്പന്നമായ സേവനത്തിൽ നിന്ന് നാം പ്രചോദിതരാണ്. ഇന്ത്യയെ ശക്തവും വികസിതവുമാക്കാൻ അദ്ദേഹം തന്റെ ജീവിതം സമർപ്പിച്ചു.
അദ്ദേഹത്തിന്റെ വികസന സംരംഭങ്ങൾ ദശലക്ഷക്കണക്കിന് ഇന്ത്യക്കാരെ ഗുണപരമായി സ്വാധീനിച്ചു."
(
പ്രത്യേക സേവനങ്ങളും ഫീച്ചറുകളും
.
.
(
പ്രധാനമന്ത്രിയുടെ ഓഫീസ്
കർണാടകത്തിലെ വാഹനാപകടം : ജീവഹാനിയിൽ പ്രധാനമന്ത്രി അനുശോചിച്ചു
കർണാടകയിലെ കലബുർഗിയിലുണ്ടായ അപകടത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"കർണ്ണാടകയിലെ കലബുർഗി ജില്ലയിലുണ്ടായ അപകടത്തിൽ ദുഖമുണ്ട്. ഈ ദുരന്തത്തിൽ പ്രിയപ്പെട്ടവരെ നഷ്ടപ്പെട്ടവരോടാണ് എന്റെ ചിന്തകൾ. പരിക്കേറ്റവർ എത്രയും വേഗം സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു. പ്രാദേശിക ഭരണകൂടം ദുരിതബാധിതരെ സഹായിക്കുന്നുണ്ട് : പ്രധാനമന്ത്രി നരേന്ദ്ര മോദി "
-ND-
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 218.80 കോടി കടന്നു
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 218.80 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.10 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 34,598 പേരാണ്. ഇത് ആകെ രോഗബാധിതരുടെ 0.08 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 3,481 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,40,36,152 ആയി. ദേശീയ രോഗമുക്തി നിരക്ക് 98.74%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 1,968 പേർക്കാണ്.
കഴിഞ്ഞ 24 മണിക്കൂറിൽ 2,09,801 പരിശോധനകൾ നടത്തി. 89.59 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.29 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.94 ശതമാനമാണ്.
RRTN
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കേന്ദ്ര ഗവൺമെന്റ്, 2023 ഒക്ടോബർ 2 മുതൽ 31 വരെ നടത്തുന്ന 'പ്രത്യേക കാമ്പയിൻ 3.0 'ന്റെ തയ്യാറെടുപ്പുകൾ കേന്ദ്ര മന്ത്രി ഡോ ജിതേന്ദ്ര സിംഗ് അവലോകനം ചെയ്തു
ന്യൂ ഡൽഹി: സെപ്റ്റംബർ 5, 2023
ശുചിത്വം മെച്ചപ്പെടുത്തുന്നതിനും തീർപ്പുകൽപ്പിക്കാത്ത കാര്യങ്ങളുടെ/ഫയലുകളുടെ നിർമാർജനത്തിനുമായി 2023 ഒക്ടോബർ 2 മുതൽ ഒക്ടോബർ 31 വരെ കേന്ദ്രഗവൺമെന്റ് നടത്തുന്ന 'പ്രത്യേക കാമ്പെയ്ൻ 3.0-'ന്റെ തയ്യാറെടുപ്പുകൾ കേന്ദ്ര ഉദ്യോഗസ്ഥ, പൊതു പരിഹാര, പെൻഷൻ വകുപ്പ് മന്ത്രി ഡോ. ജിതേന്ദ്ര സിംഗ് അവലോകനം ചെയ്തു.
2021-ലും 2022-ലും നടന്ന പ്രത്യേക കാമ്പെയ്നുകളുടെ മാതൃകയിലാണ് മൂന്നാമത്തെ കാമ്പെയ്ൻ 3.0 നടത്തുക. കൂടാതെ പൊതു ഇടപാടുകൾ നടക്കുന്നതും അല്ലെങ്കിൽ സേവന വിതരണത്തിന് ഉത്തരവാദിത്തമുള്ളതുമായ ഫീൽഡ് / ഔട്ട്സ്റ്റേഷൻ ഓഫീസുകളിൽ ശ്രദ്ധ കേന്ദ്രീകരിക്കും.
കാമ്പെയ്നിന്റെ വിജയത്തിനായി വ്യക്തിപരമായ പങ്കാളിത്തം ആവശ്യപ്പെട്ട്, ക്യാബിനറ്റ് സെക്രട്ടറി കേന്ദ്ര ഗവൺമെന്റിന്റെ എല്ലാ സെക്രട്ടറിമാർക്കും കത്തയച്ചു. രാജ്യത്തുടനീളമായി നടക്കുന്ന 'പ്രത്യേക കാമ്പെയ്ൻ 3.0' ഏകോപിപ്പിക്കുന്നതിനും നയിക്കുന്നതിനും നിർവഹണ മേൽനോട്ടം വഹിക്കുന്നതിനുമുള്ള നോഡൽ വകുപ്പിന്റെ ചുമതല ഭരണ പരിഷ്കാര, പൊതു പരിഹാര വകുപ്പ്  നായിരിക്കും.
2022-ൽ നടത്തിയ പ്രത്യേക കാമ്പയിൻ 2.0 ൽ ഒരു ലക്ഷത്തിലധികം ഗവണ്മെന്റ് ഓഫീസുകളെ ഉൾപ്പെടുത്തി. ഈ ഓഫീസുകൾ ചേർന്ന് ആകെ ഏകദേശം 89.8 ലക്ഷം ചതുരശ്ര അടി സ്ഥലം വൃത്തിയാക്കുകയും അവ ഉൽപ്പാദനപരമായ ഉപയോഗത്തിലേക്ക് മാറ്റുകയും ചെയ്തു. ഉപയോഗ രഹിത വസ്തുക്കളുടെ നിർമാർജനം വഴി 370.83 കോടി രൂപ സമ്പാദിച്ചു. 64.92 ലക്ഷം ഫയലുകൾ അവലോകനം ചെയ്തു, 4.56 ലക്ഷം പൊതു പരാതികൾ പരിഹരിച്ചു. എംപിമാരുടെ 8998 റെഫെറെൻസുകൾക്ക് മറുപടി നൽകി.
പ്രത്യേക കാമ്പെയ്ൻ 3.0 ന്റെ നടത്തിപ്പിനായി കേന്ദ്രഭരണ പരിഷ്കാര, പൊതു പരിഹാര വകുപ്പ് മാർഗ്ഗനിർദ്ദേശങ്ങൾ പുറപ്പെടുവിച്ചു. പ്രത്യേക കാമ്പയിൻ 3.0 രണ്ട് ഘട്ടങ്ങളായി സംഘടിപ്പിക്കുo:
തയ്യാറെടുപ്പ് ഘട്ടത്തിൽ  മന്ത്രാലയങ്ങൾ / വകുപ്പുകൾ പരിപാടിയുടെ പ്രചാരണത്തിനായി ഓഫീസുകളെയും / ഓഫീസർമാരെയും അനുബന്ധ പ്രവർത്തകരെയും തെരെഞ്ഞെടുക്കും. ഓരോ കാമ്പെയ്ൻ ഓഫീസിലും നോഡൽ ഓഫീസർമാരെ നിയമിക്കും. കൂടാതെ, കാമ്പെയ്നിലെ അവരുടെ പങ്കിനെക്കുറിച്ച് നോഡൽ ഓഫീസർമാർക്ക് പരിശീലനം നൽകുo. തീർപ്പാക്കാത്ത പ്രശനങ്ങൾ തിരിച്ചറിയുകയും ശുചിത്വ പരിപാടി നടത്തേണ്ട പ്രദേശങ്ങൾ തെരഞ്ഞെടുക്കുകയും ചെയ്യും. നീക്കം ചെയ്യേണ്ട അനാവശ്യ വസ്തുക്കളുടെ അളവ് വിലയിരുത്തുകയും അവ നീക്കം ചെയ്യുന്നതിനുള്ള നടപടിക്രമങ്ങൾ അന്തിമമാക്കുകയും ചെയ്യുന്നതും ഈ ഘട്ടത്തിൽ നടത്തും.
2023 ഒക്ടോബർ 2 മുതൽ 31 വരെയുള്ള നിർവഹണ ഘട്ടത്തിൽ മന്ത്രാലയങ്ങൾ / വകുപ്പുകൾ, പ്രാഥമിക ഘട്ടത്തിൽ തിരിച്ചറിഞ്ഞ ലക്ഷ്യങ്ങൾ കൈവരിക്കാൻ പരിശ്രമിക്കുo. ഗവണ്മെന്റ് രേഖകളുടെ പരിപാലനം മെച്ചപ്പെടുത്താൻ ഈ കാമ്പെയ്ൻ പ്രയോജനപ്പെടുത്തും. കൂടാതെ പരിപാടിയിൽ ഉരുത്തിരിഞ്ഞ മികച്ച സമ്പ്രദായങ്ങൾ രേഖപ്പെടുത്തുന്നതും ഈ ഘട്ടത്തിൽ ആണ്.
https://scdpm.nic.in എന്ന എസ്സിഡിപിഎം പോർട്ടലിലൂടെ കാമ്പെയ്നിന്റെ പുരോഗതി നിരീക്ഷിക്കും. മന്ത്രാലയങ്ങളുടെ/വകുപ്പുകളുടെ നോഡൽ ഓഫീസർമാർ അവരുടെ ലോഗിൻ ക്രെഡൻഷ്യൽസ് വഴി പോർട്ടലിലേക്ക് പ്രവേശിക്കുകയും കാമ്പെയ്നിന്റെ പുരോഗതി അതത് മന്ത്രാലയത്തിൽ ദിവസവും സമർപ്പിക്കുകയും ചെയ്യും. കാമ്പെയ്ൻ 3.0 നടക്കുന്ന കാലയളവിൽ ഭരണ പരിഷ്കാര-പൊതു പരിഹാര സെക്രട്ടറി, നോഡൽ ഓഫീസർമാരുമായി ആഴ്ചതോറും അവലോകനങ്ങൾ നടത്തും. പരിപാടിയുടെ പുരോഗതിയെക്കുറിച്ച് ഡിഎആർപിജി പ്രതിവാര ഏകീകൃത റിപ്പോർട്ട് തയ്യാറാക്കി കാബിനറ്റ് സെക്രട്ടേറിയറ്റിനും പിഎംഒയ്ക്കും സമർപ്പിക്കുന്നതാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി, ഒക്ടോബർ 05 , 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 91.54 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 18,346 പുതിയ കേസുകൾ
ചികിത്സയിലുള്ളത് ആകെ രോഗബാധിതരുടെ 1% ത്തിലും താഴെ; നിലവിലെ നിരക്ക് 0.75%, 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 2,52,902 പേർ; 201 ദിവസത്തിൽ ഏറ്റവും കുറവ്
രോഗമുക്തി നിരക്ക് 97.93% ; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 29,639 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,31,50,886 ആയി
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 102 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 36 ദിവസമായി 3 ശതമാനത്തിൽ താഴെ
ആകെ നടത്തിയത് 57.53 കോടി പരിശോധനകൾ
SKY
പ്രധാനമന്ത്രിയുടെ ഓഫീസ്
വിശ്വഭാരതി സര്വകലാശാലയുടെ ശതാബ്ദി ആഘോഷത്തെ ഡിസംബര് 24ന് പ്രധാനമന്ത്രി അഭിസംബോധന ചെയ്യും
ശാന്തിനികേതന്, വിശ്വഭാരതി സര്വകലാശാലയുടെ ശതാബ്ദി സമ്മേളനത്തിനെ 2020 ഡിസംബര് 24 രാവിലെ 11ന് വിഡിയോ കോണ്ഫറന്സിംഗിലൂടെ പ്രധാനമന്ത്രി ശ്രീ നരേന്ദ്രമോദി അഭിസംബോധന ചെയ്യും. പശ്ചിമബംഗാള് ഗവര്ണറും കേന്ദ്ര വിദ്യാഭ്യാസ മന്ത്രിയും ഈ അവസരത്തില് സംബന്ധിക്കും.
വിശ്വഭാരതിയെക്കുറിച്ച്:
ഗുരുദേവ് രബീന്ദ്രനാഥ ടാഗോര് 1921ല് സ്ഥാപിച്ച വിശ്വഭാരതി രാജ്യത്തെ ഏറ്റവും പഴക്കം ചെന്ന കേന്ദ്രസര്വകലാശാല കൂടിയാണ്. 1951 മേയില് വിശ്വഭാരതിയെ പാര്ലമെന്റിലെ ഒരു നിയമത്തിലൂടെ കേന്ദ്ര സര്വകലാശാലയും '' ദേശീയ പ്രാധാന്യമുള്ള ഒരു സ്ഥാപനമായും'' പ്രഖ്യാപിച്ചു. ഗുരുദേവ് ടാഗോര് ആവിഷ്ക്കരിച്ച പ്രബോധനരീതിയാണ് സര്വകാലാശാല പിന്തുടരുന്നതെങ്കിലും പതുക്കെ പതുക്കെ അത് മറ്റിടങ്ങളില് വികസിച്ച ആധുനികസര്വകലാശാലകളുടെ മാതൃകയിൽ പരിണമിച്ചു. പ്രധാനമന്ത്രിയാണ് സര്വകലാശാലയുടെ ചാന്സലര്.
ഭവന, നഗരദാരിദ്ര ലഘൂകരണ മന്ത്രാലയം
ഏക് താരീഖ്, ഏക് ഘണ്ടാ, ഏക് സാത്ത്: 9 ലക്ഷത്തിലധികം സ്ഥലങ്ങളിൽ ശ്രമദാനം അർപ്പിക്കാൻ 8.75 കോടി ആളുകളെ ഒരുമിച്ച് കൊണ്ടുവന്നു
ന്യൂ ഡൽഹി: ഒക്ടോബർ 3, 2023
(2023 ഒക്ടോബര് ഒന്നിന് രാവിലെ 10 മണിക്ക് സ്വച്ഛ് ഭാരതിന്റെ യാത്ര ഒരു പുതിയ ചരിത്രം രചിക്കപ്പെടുന്നതിന് സാക്ഷ്യം വഹിച്ചു. രാജ്യത്തുടനീളമുള്ള മെഗാ ശുചിത്വ യജ്ഞത്തിൽ കോടിക്കണക്കിന് പൗരന്മാർ സ്വമേധയാ ശ്രമദാനം നടത്താൻ മുന്നോട്ട് വന്നു. പ്രധാനമന്ത്രി ശ്രീ നരേന്ദ്ര മോദി ജനപ്രിയ ഫിറ്റ്നസ് ഇന്ഫ്ലുവന്സര് അങ്കിത് ബയാന്പുരിയയ്ക്കൊപ്പം ശ്രമദാനത്തില് പങ്കെടുത്തു.
പൗരന്മാരുടെ ഉടമസ്ഥതയിലുള്ളതും നയിക്കുന്നതുമായ ഈ മെഗാ ശുചിത്വ യജ്ഞത്തിൽ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ഗ്രാമങ്ങളിലും നഗരങ്ങളിലും നിന്നുള്ള പങ്കാളിത്തം ലഭിച്ചു. 9 ലക്ഷത്തിലധികം സ്ഥലങ്ങളിലായി ഏകദേശം 8.75 കോടി ആളുകളുടെ മൊത്ത പങ്കാളിത്തം ഉണ്ടായിരുന്നതായി കണക്കാക്കുന്നു. ഒക്ടോബര് ഒന്നിന് രാവിലെ 10 മണിക്ക് ജനങ്ങളുടെ കൂട്ടായ പരിശ്രമത്തിന്റെ ഫലമായി ഏകദേശം 1.5 ലക്ഷം ചതുരശ്ര കിലോമീറ്റര് വിസ്തൃതി  വൃത്തിയാക്കാന് കഴിഞ്ഞു! ഈ ഒരു മണിക്കൂറിനുള്ളിൽ, ആളുകൾ ഏകദേശം 1.2 ലക്ഷം കിലോമീറ്റർ ദൂരം വൃത്തിയാക്കി, അതായത് കശ്മീർ മുതൽ കന്യാകുമാരി വരെ 30 യാത്രകളുടെ ദൂരം!
നിരവധി ഗവർണർമാരും മുഖ്യമന്ത്രിമാരും പ്രാദേശിക രാഷ്ട്രീയ നേതൃത്വവും, ആയിരക്കണക്കിന് പൊതുസമൂഹ സംഘടനകളുമായും പൊതുജനങ്ങളുമായും ചേർന്നു പ്രവർത്തിച്ചു. ജവാന്മാര്, പൗരൻമാർ, എന്സിസി-എന്എസ്എസ്-എന്വൈകെ വളണ്ടിയര്മാര്, എസ്എച്ച്ജികള്, എന്ജിഒകള്, വ്യവസായ സംഘടനകള്, സെലിബ്രിറ്റികള്, ഇന്ഫ്ലുവന്സർമാർ തുടങ്ങിയവര് മെഗാ സംരംഭത്തിനായി ഒത്തുചേര്ന്നു.
കേന്ദ്രസർക്കാർ മന്ത്രാലയങ്ങൾക്ക് കീഴിലുള്ള വിവിധ സംഘടനകൾ അതുല്യമായ പ്രവർത്തനങ്ങളുമായി മുന്നോട്ടുവന്നു. കേന്ദ്രമന്ത്രിമാരും വിവിധ സ്ഥലങ്ങളിൽ ശ്രമദാനത്തിൽ പങ്കുചേർന്നു. 'സമഗ്ര സർക്കാർ സമീപനം' ഒരേ സമയം ലക്ഷക്കണക്കിന് സ്ഥലങ്ങളിൽ ശ്രമദാന സന്നദ്ധപ്രവർത്തകർക്ക് സുഗമമായ സൗകര്യമൊരുക്കാൻ കാരണമായി.
പ്രത്യേക സേവനങ്ങളും ഫീച്ചറുകളും
തപാല് വകുപ്പിന്റെ വിഷുക്കൈനീട്ടം
തപാല് വകുപ്പ് ഈ വര്ഷം വിഷുവിനോട് അനുബന്ധിച്ചു ഒരു പുതിയ സേവനം 'വിഷുക്കൈനീട്ടം -2022' കാഴ്ച വയ്ക്കുന്നു. കോവിഡ് മഹാമാരിയാല് അകലങ്ങളില് ആയിപ്പോയ പ്രിയപ്പെട്ടവരെ ഓര്ക്കുവാനും അവര്ക്ക് പുതുവര്ഷത്തില് വിഷുക്കൈനീട്ടം നല്കുവാനായുമായിട്ടാണ് ഈ സംവിധാനം തപാല് ആഫീസുകളില് ഒരുക്കിയിരിക്കുന്നത്. രാജ്യത്തിന്റെ ഏതു ഭാഗത്തു നിന്നും കേരളത്തിലെ തപാലാഫീസുകളിലേയ്ക്ക് വിഷുക്കൈനീട്ടം ഓര്ഡര് ചെയ്യാവുന്നതാണ്. ഏപ്രില് 10 വരെ ഈ സേവനം എല്ലാ ഡിപ്പാര്ട്മെന്റല് പോസ്റ്റ് ഓഫീസുകളിലും ലഭ്യമാണ്. 100/- രൂപ, 200/- രൂപ, 500/- രൂപ, 1000/- രൂപ എന്നീ തുകകള് അതിന്റെ കമ്മീഷനോടൊപ്പം തപാല് ആഫീസുകളില് ബുക്ക് ചെയ്യാവുന്നതാണ്. ഇങ്ങനെ ബുക്ക് ചെയ്യുന്ന വിഷുക്കൈനീട്ടം പ്രത്യേകം രൂപകല്പ്പന ചെയ്ത കവറുകളില് മേല്വിലാസക്കാരന് എത്തിച്ചു കൊടുക്കുന്നതാണ്. ഈ സംരംഭം ആദ്യമായിട്ടാണ് കേരള തപാല് വകുപ്പ് നടപ്പാക്കുന്നത്.
(--ND--
പ്രധാനമന്ത്രിയുടെ ഓഫീസ്
"സ്വാതന്ത്ര്യത്തിന്റെ അമൃതമഹോത്സവത്തിൽ നിന്ന് സുവർണ്ണ ഇന്ത്യയിലേക്ക്" ദേശീയ പ്രകാശന ചടങ്ങിൽ പ്രധാനമന്ത്രി മുഖ്യപ്രഭാഷണം നടത്തും
ബ്രഹ്മാകുമാരിമാരുടെ ഏഴ് സംരംഭങ്ങൾ പ്രധാനമന്ത്രി ഫ്ലാഗ് ഓഫ് ചെയ്യും
"സ്വാതന്ത്ര്യത്തിന്റെ അമൃതമഹോത്സവത്തിൽ നിന്ന് സുവർണ്ണ ഇന്ത്യയിലേക്ക്" ദേശീയ പ്രകാശന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി 2022 ജനുവരി 20 ന് രാവിലെ 10:30 ന് വീഡിയോ കോൺഫറൻസിംഗിലൂടെ മുഖ്യപ്രഭാഷണം നടത്തും. സ്വാതന്ത്ര്യത്തിന്റെ അമൃതമഹോത്സവത്തോടനുബന്ധിച്ചു
30-ലധികം പ്രചാരണ പരിപാടികളും 15000-ലധികം ചടങ്ങുകളും പരിപാടികളും ഉൾപ്പെടുന്ന ബ്രഹ്മാകുമാരിമാരുടെ ഒരു വർഷം നീണ്ടുനിൽക്കുന്ന സംരംഭങ്ങൾ അദ്ദേഹം ഉദ്ഘാടനം ചെയ്യും.
ചടങ്ങിൽ ബ്രഹ്മകുമാരിമാരുടെ ഏഴ് സംരംഭങ്ങൾ പ്രധാനമന്ത്രി ഫ്ലാഗ് ഓഫ് ചെയ്യും. മൈ ഇന്ത്യ ഹെൽത്തി ഇന്ത്യ, ആത്മനിർഭർ ഭാരത്: സ്വാശ്രയ കർഷകർ, സ്ത്രീകൾ: ഇന്ത്യയുടെ പതാകവാഹകർ, പവർ ഓഫ് പീസ് ബസ് കാമ്പെയ്ൻ, അന്ദേഖ ഭാരത് സൈക്കിൾ റാലി, യുണൈറ്റഡ് ഇന്ത്യ മോട്ടോർ ബൈക്ക് കാമ്പെയ്ൻ, സ്വച്ഛ് ഭാരത് അഭിയാന്റെ കീഴിലുള്ള ഹരിത സംരംഭങ്ങൾ എന്നിവ ഇതിൽ ഉൾപ്പെടുന്നു.
മൈ ഇന്ത്യ ഹെൽത്തി ഇന്ത്യ സംരംഭത്തിൽ, ആത്മീയത, ക്ഷേമം, പോഷകാഹാരം എന്നിവയിൽ ശ്രദ്ധ കേന്ദ്രീകരിച്ച് മെഡിക്കൽ കോളേജുകളിലും ആശുപത്രികളിലും ഒന്നിലധികം പരിപാടികളും ചടങ്ങുകളും നടത്തും. മെഡിക്കൽ ക്യാമ്പുകൾ , കാൻസർ നിർണ്ണയം , ഡോക്ടർമാർക്കും മറ്റ് ആരോഗ്യ പ്രവർത്തകർക്കും വേണ്ടിയുള്ള സമ്മേളനങ്ങൾ തുടങ്ങിയവ ഇതിൽ ഉൾപ്പെടുന്നു. ആത്മനിർഭർ ഭാരതിന് കീഴിൽ: സ്വാശ്രയ കർഷകർ, 75 കർഷക ശാക്തീകരണ കാമ്പെയ്നുകൾ, 75 കർഷക സമ്മേളനങ്ങൾ, 75 സുസ്ഥിര യോഗ ഫാമിംഗ് പരിശീലന പരിപാടികൾ, കർഷകരുടെ ക്ഷേമത്തിനായുള്ള മറ്റ് നിരവധി സംരംഭങ്ങൾ എന്നിവ നടക്കും. സ്ത്രീകൾക്ക് കീഴിൽ: ഇന്ത്യയുടെ പതാക വാഹകർ, എന്ന സംരംഭങ്ങൾക്ക് കീഴിൽ സ്ത്രീ ശാക്തീകരണത്തിലൂടെയും പെൺകുട്ടികളുടെ ശാക്തീകരണത്തിലൂടെയും സാമൂഹിക പരിവർത്തനത്തിൽ ശ്രദ്ധ കേന്ദ്രീകരിക്കും.
പവർ ഓഫ് പീസ് ബസ് കാമ്പെയ്ൻ 75 നഗരങ്ങളെയും തഹ്സിലുകളെയും ഉൾക്കൊള്ളുകയും ഇന്നത്തെ യുവാക്കളുടെ നല്ല പരിവർത്തനത്തെക്കുറിച്ചുള്ള ഒരു പ്രദർശനം നടത്തുകയും ചെയ്യും. പൈതൃകവും പരിസ്ഥിതിയും തമ്മിൽ ബന്ധിപ്പിക്കുന്ന അന്ദേഖ ഭാരത് സൈക്കിൾ റാലി വിവിധ പൈതൃക കേന്ദ്രങ്ങളിലേക്ക് നടക്കും. യുണൈറ്റഡ് ഇന്ത്യ മോട്ടോർ ബൈക്ക് കാമ്പെയ്ൻ മൗണ്ട് അബു മുതൽ ഡൽഹി വരെ നടത്തുകയും ഒന്നിലധികം നഗരങ്ങളെ ഉൾക്കൊള്ളുകയും ചെയ്യും. സ്വച്ഛ് ഭാരത് അഭിയാന് കീഴിലുള്ള സംരംഭങ്ങളിൽ പ്രതിമാസ ശുചിത്വ ഡ്രൈവുകൾ, സമൂഹ ശുചീകരണ പരിപാടികൾ, ബോധവൽക്കരണ കാമ്പെയ്നുകൾ എന്നിവ ഉൾപ്പെടുന്നു.
പരിപാടിയിൽ ഗ്രാമി അവാർഡ് ജേതാവ് റിക്കി കെജിന്റെ ആസാദി കാ അമൃത് മഹോത്സവത്തിന് സമർപ്പിച്ച ഗാനവും പുറത്തിറങ്ങും.
ബ്രഹ്മാ കുമാരിസ് എന്നത് വ്യക്തിപരമായ പരിവർത്തനത്തിനും ലോക നവീകരണത്തിനുമായി സമർപ്പിച്ചിരിക്കുന്ന ലോകമെമ്പാടുമുള്ള ആത്മീയ പ്രസ്ഥാനമാണ്. 1937-ൽ ഇന്ത്യയിൽ സ്ഥാപിതമായ ബ്രഹ്മകുമാരിസ് 130-ലധികം രാജ്യങ്ങളിലേക്ക് വ്യാപിച്ചു. ബ്രഹ്മകുമാരികളുടെ സ്ഥാപക പിതാവായ പിതാശ്രീ പ്രജാപിതാ ബ്രഹ്മാവിന്റെ 53-ാമത് സ്ഥാനാരോഹണ വാർഷികത്തോടനുബന്ധിച്ചാണ് പരിപാടി നടക്കുന്നത്.
ND
(
പ്രധാനമന്ത്രിയുടെ ഓഫീസ്
കമലാ ഹാരിസിന് പ്രധാനമന്ത്രിയുടെ അഭിനന്ദനം
അമേരിക്കൻ വൈസ് പ്രെസിഡന്റായി സ്ഥാനമേറ്റ കമലാ ഹാരിസിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
" അമേരിക്കൻ വൈസ് പ്രെസിഡന്റായി സത്യപ്രതിജ്ഞ ചെയ്ത കമലാ ഹാരിസിന് അഭിനന്ദനങ്ങൾ . ഇതൊരു ചരിത്ര മുഹൂർത്തമാണ്. ഇന്ത്യ അമേരിക്ക ബന്ധങ്ങൾ കൂടുതൽ കരുത്തുറ്റതാക്കുന്നതിനു അവരുമായി ആശയവിനിമയം നടത്തുന്നത് ഉറ്റു നോക്കുന്നതാണ്. ഇന്ത്യ അമേരിക്ക സഖ്യം ലോകത്തിനു ഗുണപ്രദമാണ്. "
രാജ്യരക്ഷാ മന്ത്രാലയം
മിലിട്ടറി എൻജിനീയർ സർവീസസിനായി വെബ് അധിഷ്ഠിത പദ്ധതി അവലോകന പോർട്ടലിനു രക്ഷാ മന്ത്രി തുടക്കംകുറിച്ചു
ന്യൂഡൽഹി, ഒക്ടോബർ 20, 2021
മിലിട്ടറി എൻജിനീയർ സർവീസസിനായുള്ള  വെബ് അധിഷ്ഠിത പദ്ധതി അവലോകന പോർട്ടലിനു  രക്ഷാ മന്ത്രി ശ്രീ രാജ് നാഥ് സിംഗ് 2021 ഒക്ടോബർ 20 നു ന്യൂഡൽഹിയിൽ തുടക്കം കുറിച്ചു. ഭാസ്കരാചാര്യ നാഷണൽ ഇൻസ്റ്റിറ്റ്യൂട്ട് ഫോർ സ്പേസ് അപ്ലിക്കേഷൻസ് ആൻഡ് ജിയോ - ഇൻഫർമേറ്റിക്സ്  ആണ് ഈ പോർട്ടൽ വികസിപ്പിച്ചത്.
എംഇഎസ് നടപ്പാക്കുന്ന ആദ്യ പദ്ധതി നിർവഹണ ഇ-ഗവേണൻസ് സംവിധാനമാണ് ഈ പോർട്ടൽ. പദ്ധതികൾ തുടങ്ങുന്നത് മുതൽ പൂർത്തിയാകുന്നത് വരെയുള്ള പ്രവർത്തനങ്ങൾ യഥാസമയം കൃത്യമായി വിലയിരുത്തുന്നതിന് ഇത് വഴിതുറക്കും. എംഇഎസ്-ൽ ഉള്ളവർക്ക് പുറമേ സായുധസേന ഉപഭോക്താക്കൾക്കും പദ്ധതി വിവരങ്ങൾ ലഭ്യമാകും.
ഡിജിറ്റൽ ഇന്ത്യ ദൗത്യത്തിന്റെ ഭാഗമായി ഈ വർഷം അവസാനത്തോടു കൂടി വികസനം പൂർത്തിയാകുമെന്ന് പ്രതീക്ഷിക്കുന്ന മറ്റ് ഒൻപത് ഇ-ഗവേർണൻസ് സംവിധാനങ്ങൾ നടപ്പാക്കാനുള്ള ശ്രമത്തിലാണ് എംഇഎസ്.
RRTN/SKY
(Visitor Counter : 141